b'\n_START_ARTICLE_\nKekec (revija)\n_START_PARAGRAPH_\nKekec je osrednja in edina slovenska otro\xc5\xa1ka literarna revija za u\xc4\x8dence od 2. do 5. razreda osnovnih \xc5\xa1ol. V \xc5\xa1olskem letu izide 10 rednih \xc5\xa1tevilk (format 20, 5 x 26 cm), ki obsegajo po 36 strani.\n_START_SECTION_\nZgodovina\n_START_PARAGRAPH_\nMladinsko revijo Kekec Zalo\xc5\xbeba Mladika izdaja od leta 1991. Pri urejanju in ustvarjanju revije sodelujejo mnogi strokovnjaki s podro\xc4\x8dja osnovno\xc5\xa1olskega izobra\xc5\xbeevanja,ilustratorji, poznavalci ljudskega slovstva in tudi zgodovinarji. Prvo naslovnico je ilustrirala Maja \xc5\xa0ubic. Revija \xc5\xbee leta uspe\xc5\xa1no sodeluje tudi z Bralno zna\xc4\x8dko Slovenije. Poleg Kekca pa Zalo\xc5\xbeba Mladika izdaja \xc5\xa1e ostalo raznovrstvo literaturo.\n_START_SECTION_\nVsebina\n_START_PARAGRAPH_\nRevija Kekec je revija za prvo sre\xc4\x8danje s knji\xc5\xbeevnostjo, maternim jezikom, \xc5\xa1ir\xc5\xa1o kulturo in umetni\xc5\xa1ko ilustracijo. Vsebuje veliko kraj\xc5\xa1ih in malce dalj\xc5\xa1ih izvirnih zgodb, veliko izvirnih pesmi sodobnih slovenskih pesnikov in pisateljev. Iz preteklih \xc4\x8dasov predstavlja nekatere avtorje in njihova dela. Vsebuje tudi \xc5\xa1tevilne prevedene zgodbe in pesmi priljubljenih sodobnih mladinskih pisateljev z vseh koncev sveta. Poleg leposlovja v Kekcu najdemo tudi poljudoznanstvena besedila, tekste o slovenskem jeziku in knji\xc5\xbeevnosti, naravoslovju, kulturi, umetnostni zgodovini, likovnem pouku, glasbi, ljudskem izro\xc4\x8dilu idr. V reviji najdemo tudi kri\xc5\xbeanke, uganke, rebuse in kvize. Posebej je \xc5\xa1olarjem namenjena rubrika Kek\xc4\x8deva po\xc5\xa1ta, kamor lahko po\xc5\xa1iljajo svoje zgodbe, pesmi, poljudne prispevke in likovna dela. V vsaki \xc5\xa1tevilki so objavljeni razni nagradni nate\xc4\x8daji, v drugi polovici \xc5\xa1olskega leta pa uredni\xc5\xa1tvo \xc5\xbee tradiciolnalno vsako pomlad organizira nagradni nate\xc4\x8daj Mladi literati za najbol\xc5\xa1e otro\xc5\xa1ke zgodbe in pesmi in nagradni nate\xc4\x8daj Mali malarji za najbol\xc5\xa1e likovne prispevke.\n_START_SECTION_\nSlovni\xc4\x8dne in knji\xc5\xbeevne prvine Kekca\n_START_PARAGRAPH_\nRevija daje velik poudarek razvoju literarnega pisanja, branja in razumevanja tako knji\xc5\xbeevnih kot slovni\xc4\x8dnih strani besedila. Otroci berejo, pi\xc5\xa1ejo, sestavljajo rime in s tem gradijo svoje znanje sloven\xc5\xa1\xc4\x8dine. Z revijo sodelujejo uveljavljeni literati, kot so Mate Dolenc, Lila Prap, Slavko Pregel, Barbara Gregori\xc4\x8d in drugi.\n_START_SECTION_\nPodatki o reviji\n_START_PARAGRAPH_\nAvtorji: Mate Dolenc, Lila Prap, Slavko Pregl, Barbara Gregori\xc4\x8d Gorenc, Vinko M\xc3\xb6derndorfer, Nina Mazi, \xc5\xbdiga X. Gomba\xc4\x8d._NEWLINE_Ilustratorji: Zvonko \xc4\x8coh, Maja \xc5\xa0ubic, Matja\xc5\xbe Schmidt, Andreja Peklar, Bori Zupan\xc4\x8di\xc4\x8d, Adriano Jane\xc5\xbei\xc4\x8d, Martina Ljubi\xc4\x8d, Erika Omerzel Vuji\xc4\x87 idr._NEWLINE_Naslovnica: Maja \xc5\xa0ubic._NEWLINE_Naslov uredni\xc5\xa1tva: Zalo\xc5\xbeba Mladika, Vojkova cesta 48, 1000 Ljubljana.'